దేశంలో కరోనా నిర్ధారణకు మరో విధానం
Published : 24/10/2020 02:05 IST
ఫెలూదా పరీక్షలకు ఐసీఎంఆర్‌ మార్గదర్శకాలు
దిల్లీ: కరోనా వైరస్‌ వ్యాధి నిర్ధారణ కోసం దేశీయంగా అభివృద్ధి చేసిన క్రిస్పర్‌ ఫెలూదా విధానం 96 శాతం కచ్చితత్వాన్ని, 98 శాతం విశిష్టతను కనబరిచినట్టు కేంద్ర ఆరోగ్యశాఖ మంత్రి హర్ష వర్ధన్‌ ప్రకటించారు. ఈ ఫెలూదా పేపర్‌ స్ట్రిప్‌ పరీక్షకు సంబంధించిన మార్గదర్శకాలను ఇండియన్‌ కౌన్సిల్‌ ఆఫ్ మెడికల్‌ రీసెర్చ్‌ ఐసీఎంఆర్‌ జారీ చేసింది. ఈ పరీక్షా విధానం ప్రస్తుతం వాడుతున్న ఇతర పరీక్షలకు దీటుగా కచ్చితమైన, వేగవంతమైన ఫలితాన్ని ఇస్తుందని సంస్థ స్పష్టం చేసింది.
ఏమిటీ ఫెలూదా పరీక్ష?
దిల్లీలో సీఎస్‌ఐఆర్‌ సంస్థకు చెందిన ఇన్‌స్టిట్యూట్‌ ఆఫ్‌ జెనోమిక్స్ అండ్‌ ఇంటిగ్రేటివ్‌ బయాలజీ, టాటా గ్రూప్‌ సంయుక్తంగా ఈ విధానాన్ని రూపొందించాయి. ప్రఖ్యాత దర్శకుడు సత్యజిత్‌ రే సృష్టించిన డిటెక్టివ్‌ పాత్ర ఫెలూదా పేరును ఈ పరీక్షకు పెట్టారు. ఈ విధానంలో కొవిడ్-19 వైరస్‌ ఉనికిని గుర్తించేందుకు జీన్‌ ఎడిటింగ్‌ సాంకేతికతను ఉపయోగిస్తారు. గర్భ నిర్ధారణ పరీక్షకు ఉపయోగించే పట్టీ తరహాలో ఇది ఉంటుంది. సేకరించిన నమూనాలో కొవిడ్‌ వైరస్‌ ఉన్నప్పుడు దీని రంగు మారిపోతుంది. గంట కంటే తక్కువ వ్యవధిలో ఫలితాలను తెలియజేసే ఈ విధానంలో.. నిర్ధారణకు సుమారు రూ.500 ఖర్చవుతుందని అధికారులు అంటున్నారు. ఈ పరీక్షా విధానాన్ని దేశంలో వినియోగించేందుకు డీసీజీఐ అనుమతి లభించింది.
మరోసారి నిర్ధారణ అవసరం లేదు
అనుమతి పొందిన ప్రభుత్వ, ప్రైవేటు ల్యాబుల్లో ఫెలూదా విధానం ద్వారా ఇకమీదట కొవిడ్‌ నిర్ధారణ పరీక్షలు జరుపవచ్చని ఐసీఎంఆర్‌ తెలిపింది. అంతేకాకుండా ఫెలూదా విధానాన్ని వాడేందుకు ఆయా సంస్థలు మరోమారు అనుమతులు పొందాల్సిన అవసరం లేదని తెలిపింది. ఈ విధానంలో కరోనా వ్యాధి నిర్ధారణ జరిగిన తర్వాత.. సంప్రదాయ ఆర్‌టీ పీసీఆర్‌ విధానంలో మరోసారి నిర్ధారించాల్సిన అవసరం లేదని ఐసీఎంఆర్‌ స్పష్టం చేసింది. దేశంలో ప్రస్తుతం ఫెలూదాతో సహా ఆర్‌టీ పీసీఆర్‌, ట్రూనాట్‌, సీబీనాట్‌ పరీక్షల ద్వారా నిర్ధారణ జరుగుతోంది. ల్యాబులు వీటిలో ఏ విధానాన్నైనా అనుసరించ వచ్చని.. ఐతే ఏ విధానం ద్వారా పరీక్ష జరిపినా సంబంధిత సమాచారాన్ని ఐసీఎంఆర్‌ కొవిడ్‌ 19 వెబ్‌ పోర్టల్‌లో పొందుపరచాలని తెలిపింది.
desamlo karona nirdhaaranaku maro vidhaanam
Published : 24/10/2020 02:05 IST
pheluda pareekshalaku icmre maargadarsakaalu
dilli: karona vairism vyaadhi nirdhaarana kosam desheeyamgaa abhivruddhi chesina crisparke pheluda vidhaanam 96 saatam kachitatvaanni, 98 saatam vishishtatanu kanabarichinattu kendra aarogyasaakha mantri harsha vardhan prakatinchaaru. ee pheluda papery strip pareekshaku sambandhinchina maargadarsakaalanu indian councille af medicalle reserche icmre jaarii chesindi. ee pariksha vidhaanam prastutam vaadutunna itara pareekshalaku deetugaa kachitamaina, vegavantamaina phalitaanni istundani samstha spashtam chesindi.
amity pheluda pareeksha?
dilleelo csrairi samsthaku chendina institutesi aff genomics andi intigretive bialogy, tata groop samyuktamgaa ee vidhaanaanni roopondinchaayi. prakhyaata darsakudu satyajite ree srushtinchina detective paatra pheluda paerunu ee pareekshaku pettaaru. ee vidhaanamlo kovid-19 vairism unikini gurtinchenduku jeeni editingi saanketikatanu upayogistaaru. garbha nirdhaarana pareekshaku upayoginche patty tarahaalo idhi untundi. sekarinchina namuunaaloo kovide vairism unnappudu deeni rangu maaripotundi. ganta kante takkuva vyavadhilo phalitaalanu teliyajese ee vidhaanamlo.. nirdhaaranaku sumaru roo.500 kharchavutundani adhikaarulu antunnaru. ee pariksha vidhaanaanni desamlo viniyoginchenduku dcgi anumati labhinchindi.
marosari nirdhaarana avasaram ledu
anumati pondina prabhutva, praivetu labullo pheluda vidhaanam dwara ikameedata kovide nirdhaarana pareekshalu jarupavacchani icmre telipindi. antekakunda pheluda vidhaanaanni vaadenduku aayaa samsthalu maromaru anumatulu pondaalsina avasaram ledani telipindi. ee vidhaanamlo karona vyaadhi nirdhaarana jarigina tarvaata.. sampradaaya arety pcr vidhaanamlo marosari nirdhaarinchaalsina avasaram ledani icmre spashtam chesindi. desamlo prastutam pheludaatho sahaa arety pcr, trunate, cbne pareekshala dwara nirdhaarana jarugutondi. lyaabulu veetilo e vidhaanaannainaa anusarincha vachchani.. aithe e vidhaanam dwara pareeksha jaripina sambandhita samaachaaraanni icmre kovide 19 vebe portalle ponduparachaalani telipindi.